บาทเปิด 35.74 แข็งค่า
เงินบาทเปิด 35.74 แข็งค่าจากแรงเทขายดอลลาร์-เงินทุนไหลเข้าตลาดบอนด์
9 ต.ค. 2558

เงินบาทเปิด 35.74 แข็งค่าจากแรงเทขายดอลลาร์-เงินทุนไหลเข้าตลาดบอนด์
นักบริหารเงิน เปิดเผยว่า เงินบาทเปิดตลาดเช้านี้ที่ระดับ 35.74 บาท/ดอลลาร์ แข็งค่าจากช่วงปิดตลาดเย็นวานนี้ที่ระดับ 36.00 บาท/ดอลลาร์ 
เงินบาทวันนี้เคลื่อนไหวในทิศทางเดียวกับค่าเงินในภูมิภาค หลังมีแรงเทขายดอลลาร์ เนื่องจากตลาดมองว่าเฟดจะชะลอการปรับขึ้นอัตราดอกเบี้ยออกไป ประกอบกับเมื่อวานนี้มีเงินทุนจากต่างประเทศเข้ามาในตลาดพันธบัตรราว 1 หมื่นล้านบาท มากสุดในรอบ 1 ปี 3 เดือน โดยเมื่อเวลา 09.25 น.เงินบาทอยู่ที่ระดับ 35.69 บาท/ดอลลาร์
"เงินบาทแข็งค่าเร็วมาก หลังมีแรงเทขายดอลลาร์ และเมื่อวานต่างชาติกลับเข้ามาลงทุนในตลาด bond ราว 1 หมื่นล้านบาท มากสุดในรอบ 1 ปี 3 เดือน" นักบริหารเงิน กล่าว
นักบริหารเงิน คาดวันนี้เงินบาทจะเคลื่อนไหวในกรอบระหว่าง 35.60-35.77 บาท/ดอลลาร์